Будзівід - Вікіпэдыя

# Будзівід

### Зьвесткі зь Вікіпэдыі — вольнай энцыкляпэдыі.

Будзівід (1240-я - 1295) - вялікі князь літоўскі з пачатку, відаць, разам з старэйшым братам Будзікідам (1282-1290), а пасля самастойна (1291 - 1295). Упершыню ўзгадваецца разам з Будзікідам у Іпацьеўскім летапісе пад 1289 годам, калі яны перадалі Ваўкавыск валынскаму князю Мсьціславу Данілавічу каб падтрымліваць з ім мір. Пасьля згадваецца ў хроніцы Пятра з Дусбурга у 1291 годзе як "Pucuwerus rex Lethowie" калі паслаў войска на чале са сваім сынам Віценям супраць палякаў у Берасьцейскую зямлю. Ю. Пузына атаясамлівае гэтага Пукувера з адным з князёў згаданых у Іпацьеўскім летапісам пад 1289 годам - Будзівідам.[1]

З-за шрыфту друкаванага выданьня 17 стагодзьдзя хронікі Дусбурга маецца яшчэ два чытаньні імя князя - Putuwerus і Lutuwerus. Lutuwerus не згадваецца больш у ніякіх слушных крыніцах, толькі Тэадор Нарбут згадвае яго пад імем Lutawor прыводзячы фантастычныя зьвесті, спасылаючыся на Раўданскі рукапіс і нейкія паданьні [2], верагодна свае ж фальсыфікаты. Відаць на падставе гэтых дадзеных Адам Міцкевіч у сваім творы «Гражына» адным з герояў выводзіць князя Літавора ў якога набліжаным баярынам нібы быў продак аўтара Рымвід.

## [рэдагаваць] Крыніцы

1. ↑ Puzyna J. Kim był i jak sie naprawdę nazywał Pukuwer ojciec Giedymina//Ateneum Wileńskie. t.10. 1935. s.1–43;
2. ↑ Narbutt T. Dzieje starożytne narodu Litewskiego. t.4. s.310-313;

Папярэднік: Будзікід і Будзівід | вялікі князь літоўскі 1291 - 1295 | Наступнік: Віцень

Атрымана з «http://be.wikipedia.org../../../%D0%B1/%D1%83/%D0%B4/%D0%91%D1%83%D0%B4%D0%B7%D1%96%D0%B2%D1%96%D0%B4.html»

Катэгорыя: Вялікія князі літоўскія

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- English
- Polski
- Lietuvių
- Русский